1955 — Иван Михайлович Ямбердов, сӱретче, Марий Элысе сымыктышын сулло пашаеҥже, Россий Федерацийын сулло сӱретчыже. Шочынжо тудо Юлсер кундем Чодраялыште. 1983-шо ий гычак тудо сӱрет сымыктыш фонд Марий пӧлкажын уста сӱретчыже лийын. Ятыр портрет да пейзажын авторжо. А «Сандалык», «Йошкар имне-влак», «Ӱшан», «Овдасола-92» да «Мӱкш отар» сӱретше-влаклан 1993-шо ийыште кугыжаныш премий дене палемдалтын. Иван Михайловичын пашаже-влакым Финляндийысе, Венгрийысе, Израильысе, Италийысе, Эстонийысе да Элнан тӱрлӧ олаласе тоштерлаште ужаш лиеш.